Kløverbladet – bestyrelsesmøde 28. oktober 2019

**Dagsorden**

1. **Parkering ved Dades**
2. **Vejprojekt**
3. **Park**
4. **Skaterrampe**
5. **Økonomi**
6. **Lundbeck**
7. **evt.**

**Ad. 1.** Der er enighed om at vi fortsat er uenige i Dades parkeringsprojektet. Det er besluttet, at vi sender skrivelse til Dades, hvor vi gør opmærksomme på, at vores fremtidige vejprojekt kræver hævning af kantsten. Bo skriver til Dades.

Der er skrevet til BIG vedr. den lidt kaotiske cykelparkering. Der er modtaget positivt svar fra BIG. Det er besluttet, at videresende skrivelse til Dades, da det er deres ansvar, at skaffe de nødvendige cykelparkeringspladser.

**Ad. 2.** Der har været afholdt møde med projektansvarlige. Vi afventer svar på nye prøveboringer.

**Ad. 3.** Der ankommer snart nyt lejeredskab/aktivitetsredskab. Renee ordner det praktiske og sender regning videre til Lokaludvalget som betaler 50%.

Der afholdes julearrangement som vi plejer – søndag d. 15. december, kl. 15.00

Kollektivet i nr. 50 har også inviteret gaden til arrangement d. tirsdag d. 3. december

**Ad 4.** Der har været afholdt møde om skater-rampen. Enighed om, at fremtidige projekter skal gå den slagne vej via bestyrelsen. Der var enighed om at tage sagen op igen i det sene forår.

Det henstilles, at boldbanerne og petanquebanen ikke benyttes til hundeluftning. Skilte med ordensregler opsættes – Klaus undersøger hvad kommunen kan levere. Ellers har Søren en kontakt, som kan lave et aluminiumsskilt.

**Ad 5.** Økonomien er ok – Der er stadig tre restanter. Det er alle erhvervskunder. Klaus sender rykker.

**Ad. 6**. Møde med Lundbeck – ingen store udestående.

**Ad. 7**. evt. – Klaus skriver til ejendommen i kløverbladsgade 51 og beder dem om at rense rendesten og kloakker, så vandet kan løbe fra vejen.